આ કાર્યક્રમમાં ભારત ખાતેના જાપાનના રાજદૂત તાકેશી યાગી ખાસ ઉપસ્‍થિત રહ્યા હતા. આ પ્રસંગમાં ઉપસ્‍થિત રહેવાનો આનંદ વ્‍યક્ત કરતાં તેમણે જણાવ્‍યું હતું કે, ગુજરાતના ઔદ્યોગિક વિકાસની પ્રક્રિયામાં જાપાનીઝ ઉદ્યોગકારોની પણ નોંધપાત્ર ભૂમિકા છે. હજી હમણાં જ યોજાયેલ વાઇબ્રન્‍ટ સમિટ ૨૦૧પમાં ૨૦૦ સભ્‍યોના જાપાનીઝ ડેલિગેશને ભાગ લીધો હતો. ગુજરાતમાં અનેક જાપાનીઝ કંપનીઓ કાર્યરત છે તેમાં મારૂતી સુઝુકીના આ નવા પ્‍લાન્‍ટના કારણે એક નવું સીમાચિહન ઉમેરાયું છે.